Terima Aku Seadanya

Terima Aku Seadanya ialah sebuah siri drama televisyen Malaysia 2018 arahan Eoon Shuhaini. Siri ini telah diterbitkan oleh Filmscape Sdn. Bhd. dan Juita Viden Sdn. Bhd. dan telah disiarkan di saluran NTV7 melalui Slot GlamaDrama bermula 2 Oktober 2018 dan episod akhir telah ditayangkan pada 29 Oktober 2018. Drama ini disiarkan semula di TV3 pada 11 September 2019 hingga 24 Oktober 2019 di Slot Lestary.

 Sinopsis 
Mengisahkan Kamelia (Puteri Aishah), yang terdesak untuk menurunkan berat badannya setiap kali dia teringatkan kekasihnya, Edry (Daler Yusuf) yang bermain kayu tiga dengan adik tirinya, Sahara (Julia Farhana Marin). Adik tirinya itu lebih jelita berbanding dengan tubuhnya yang semakin gempal.

Kamelia mula mengambil pelbagai produk untuk kurus tanpa mempedulikan kesan sampingannya. Setelah gagal mencapai hasil yang diingini, Kamelia menyertai program khas di sebuah gimnasium. Berlaku satu insiden yang hampir menyebabkan nyawanya Kamelia terancam akibat pengambilan pil kurus yang berlebihan yang akhirnya mempertemukan Kamelia dan Irfan (Nazim Othman).

Irfan adalah pemilik gimnasium tersebut yang turut diusahakan bersama-sama sahabat baiknya, Alif (Ryzal Jaafar). Tetapi dalam diam, Alif rupa-rupanya menyimpan dendam terhadap Irfan. Tanpa pengetahuan sesiapa, Irfan sebenarnya adalah pewaris sebuah syarikat gergasi tetapi dia enggan terlibat dalam bisnes keluarga yang diterajui oleh neneknya.

Bermulalah perjalanan Kamelia untuk kembali ke gaya hidup sihat di bawah seliaan Irfan yang taksub dengan bersenam. Kerana perasaan cemburu, tamak serta dendam yang terpendam dalam hati masing-masing telah menyebabkan beberapa insiden dan konflik berlaku antara Sahara, Edry dan Alif sekaligus merapatkan lagi hubungan Irfan dan Kamelia. Tanpa sedar, bibit-bibit cinta mula hadir di antara mereka berdua.

Pelakon

Pelakon utama
 Puteri Aishah sebagai Kamelia“Saya orang kampung, takkan tak pandai masak” - Puteri Aishah
 Nazim Othman sebagai Irfan Nazim sedar diri

Pelakon pembantu
 Julia Farhana Marin sebagai Sahara
 Ryzal Jaafar sebagai Alif
 Daler Yusuf sebagai Peter
 Ranjeetha sebagai Henna
 Jesse Lim sebagai Mr. Alex
 Khaty Azian sebagai Datin Fatty

Pelakon tambahan
 Natasha Elyzza sebagai Vanes
 Gbob Raja Lawak
 Zalfa Zin
 Gee Zainal
 Allana Amir
 Ariff Aziz

Penampilan khas
 Erwin Dawson

Episod
 No. Tajuk Tarikh siaran pertama

Rujukan

 Pautan luar 
 Drama Terima Aku Seadanya lakonan Nazim Othman dan Puteri Aishah

Kategori:Drama Melayu 2018
Kategori:Rancangan ntv7